Evropska unija: Brisel danas izašao sa prijedlogom “osvježenja “ Shengena
Predviđena mogućnost da neka od evropskih članica, pod posebnim okolnostima, ipak uvede kontrolu na vlastitim granicama
Danas takođe objavljena ocjena evropske policijske agencije Europol, zasnovana na dvogodišnjem istraživanju, da jugoistok Evrope postaje ključna ruta krijumčarenja droge, ljudi i oružja. Jedan od najvećih problema su, prema evropskim policajcima, albanske kriminalne grupe, zatim krijumčarenje oružja iz Albanije, BiH, Hrvatske... Evropska komisija je danas predstavila prijedlog poboljšanja funkcionisanja prostora Shengena. Umjesto dovođenja u pitanje njegovog opstanka, što se posljednjih dana pominje u istupima italijanskog i francuskog vrha, u Briselu su prije za učvršćenje vanjskih evropskih granica, a za očuvanje dostignuća slobodnog kretanja unutar prostora Shengena. Iznimno, i na ograničeno vrijeme, pojedine države bi mogle ponovo uspostaviti kontrolu na nacionalnim granicama. Pod pritskom talasa imigranata sa sjevera Afrike, a potom i južnih evropskih članica, zvanični Brisel je danas konačno izašao sa prijedlogom “osvježenja “ Shengena. Paket evropskih mjera , umjesto da otvara pitanje opstanka zajedničkog prostora slobodnog kretanja ljundi i roba, upućuje na osnaženje saradnje, snažniju kontrolu vanjskih granica, uspostavu evropskog sistema azila, razmjenu iskustava među državama-članicama, kada je u pitanju integracija imigranata, i strategijski, što će reći koordiniran, evropski pristup trećim državama kada je riječ o useljeničkim pitanjima i problemima Komesarka EU za unutrašnje poslove Cecilia Malmstrom ističe: Uvjereni da taknvo rješenje neće zadovoljiti Italiju i Francusku koje, zajednički, traže reviziju Shengena zbog hiljada imigranata sa sjevera Afrike na italijanskom, a potom i na francuskom tlu, u Briselu su u prijedlogu novog uređenja Shengena, i protiv svoje volje, ostavili klauzulu o mogućnosti da neka od evropskih članica, pod posebnim okolnostima, ipak uvede kontrolu na vlastitim granicama. Tačnije, ostavili su mogućnost da se o tome razgovara već naredne sedmice , kada se u Briselu okupljaju evropski ministri unutrašnjih poslova. To je potvrdila i gospođa Malmstrom: U isto vrijeme, kada je riječ o Shengenu i odgođenom pridruženju Bugarske i Rumunije tom prostoru, danas je takođe objavljena ocjena evropske policijske agencije Europol, zasnovana na dvogodišnjem istraživanju, da jugoistok Evrope postaje ključna ruta krijumčarenja droge, ljudi i oružja. Uz krijumčarenje preko Bugarske i Rumunije, jedan od najvećih problema su, prema evropskim policajcima, albanske kriminalne grupe, zatim krijumčarenje oružja iz Albanije, BiH, Hrvatske... Policijski izvještaj upozorava da kriminalne grupe čekaju na mogućnost priključenja Bugarske i Rumunije Shengenu , kako bi kriminalnu mrežu širile na ostatak Unije. Inače, još juče je nadležni komitet Evropskog parlamenta dao zeleno svjetlo Bugarskoj i Rumuniji da se priključe Shengenu , dok će konačna odluka o tome zavisiti od procjene evropskih ministara unutrašnjih poslova. Plan da se prikljče Shengenu još u martu ove godine spriječile su Njemačka i Francuska, uvjerene da bi to otvorilo vrata talasu kriminala iz tog pravca.